open-index/open-wikipedia-markdown huggingface dataset:
తీన్మార్ సావిత్రి (జ్యోతి)

**తీన్మార్ సావిత్రి** అసలు పేరు శివ జ్యోతి. ఈవిడ టెలివిజన్వ్యాఖ్యాత, తెలుగు న్యూస్ ఛానలైన వి6 న్యూస్ లో ప్రతిరోజు రాత్రి 9.30కి వచ్చే తీన్మార్ వార్తల ద్వారా పరిచయమైయింది. బిత్తిరి సత్తి తో కలిసి వార్తలను అందించింది.

## జననం - కుటుంబ నేపథ్యం
జ్యోతి నిజామాబాద్ జిల్లా, ముప్కాల్ మండలంలోని నాగంపేట గ్రామంలో యశోద, రాజమల్లేష్ దంపతులకు జన్మించింది. తల్లి బీడీ కార్మికురాలు, తండ్రి ఆర్‌ఎంపీ డాక్టర్.

## చదువు
చిన్నతనం నుండి 7వ తరగతి వరకు నాగంపేటలో చదివింది,
తర్వాత 8వ తరగతి నుండి 10వ తరగతి వరకు రేంజర్ల పక్క గ్రామానికి నడుస్తూ వెళ్ళేది. 8కిలోమీటర్ల దూరంవెళ్ళి రావడానికి, ఇంటర్ ఒక సంవత్సరం ఆర్మూర్ లో ఇంకో సంవత్సరం నిజామాబాద్ లో చదివింది. 
హైదరాబాద్ యశోదలో బి.ఎస్.సి నర్సింగ్ కోర్స్ లో చేరింది. మధ్యలోనే వదిలేసి, ఓపెన్ యూనివర్సిటీలో డిగ్రీ పూర్తిచేసింది.

## కెరీర్
యాంకర్‌గా రాణించాలనుకున్న జ్యోతి, వివిధ ఛానల్స్ లో యాంకరింగ్ చేసింది. అక్కడ తన భాషని, గొంతును, తెలంగాణ యాసను మార్చుకో, నీది మీడియాకు పనికిరాని గొంతు అన్నారు. అలా చాలా ఇబ్బందిపడిన తరువాత, వి6 ఛానెల్ వారు తెలంగాణ యాసలో వార్తలు చదివేవారికోసం చేసిన ఆడిషన్ లో జ్యోతి ఎంపికైంది. అలా వి6 ఛానల్ లో అవకాశం వచ్చింది. వి6లో చేరిన తొలిరోజుల్లో సినిమా వార్తలు చదివింది. ఆతర్వాత వీకెండ్ స్పెషల్ తీన్మార్, వాయిస్ ఓవర్లు చదివింది. జ్యోతి గొంతు డిఫరెంట్‌గా ఉండడం, ఆ గొంతును జనాలు ఆదరించడం, వి6 ఛానల్‌కు రేటింగ్ రావడంతోపాటు జ్యోతి తీన్మార్ సావిత్రిగా పాపులర్ అయింది.

తీన్మార్ వార్తలలో జ్యోతి వేసుకున్న బుగ్గల జాకెట్ చాలా ఫేమస్, ట్రెండ్ అయింది. కొందరు సావిత్రి జాకెట్లు అని పేరు కూడా పెట్టారు.

ప్రస్తుతం టీవీ9 ఛానల్ లో ఇస్మార్ట్ న్యూస్ వ్యాఖ్యాతగా పనిచేస్తోంది.

## పురస్కారాలు
* ఉత్తమ జర్నలిజం - తెలంగాణ రాష్ట్ర ఆవిర్భావ పురస్కారాలు (2017)లో ముఖ్యమంత్రి కల్వకుంట్ల చంద్రశేఖరరావు చేతుల మీదుగా

## మూలాలు

## బయటి లింకులు
* 

వర్గం:నిజామాబాదు జిల్లా మహిళా టెలివిజన్ వ్యాఖ్యాతలు
వర్గం:పేరు మార్చుకున్న తెలంగాణ వ్యక్తులు
వర్గం:తెలంగాణ మహిళలు
వర్గం:నిజామాబాదు జిల్లా మహిళలు
వర్గం:తెలంగాణ రాష్ట్ర ఆవిర్భావ పురస్కార గ్రహీతలు
వర్గం:బిగ్ బాస్ (తెలుగు టీవీ సిరీస్) పోటీదారులు
అనుమోలు సుశాంత్

**అనుమోలు సుశాంత్** తెలుగు సినిమా నటుడు. ఆయన ప్రముఖ నటుడు అక్కినేని నాగేశ్వరరావు మనుమడు. అక్కినేని నాగార్జునకు మేనల్లుడు. ఆయన ప్రముఖ తెలుగు సినిమా నటులైన యార్లగడ్డ సుమంత్ కుమార్, అక్కినేని నాగ చైతన్య, అక్కినేని అఖిల్ యొక్క బంధువు. ఆయన తండ్రితరపున తాతయ్య అయిన ఎ.వి.సుబ్బారావు కూడా చిత్రపరిశ్రమకు చెందినవాడు. ఎ.వి.సుబ్బారావు ప్రసాద్ ఆర్ట్ పిక్చర్స్ బ్యానర్ పై సుమారు 25 చిత్రాలకు 1970 నుండి 1980 వరకు నిర్మాతగా ఉన్నారు.

## ప్రారంభ జీవితం
సుశాంత్ హైదరాబాదుకు తీసుకొని రాబడినాడు. ఆయన అనుమోలు సత్య భూషణరావు, అక్కినేని నాగసుశీలలకు జన్మించాడు. హైదరాబాదులోని హైదరాబాద్ పబ్లిక్ స్కూలులో విద్యాభ్యాసం చేసాడు. ఇంటర్మీడియట్ విద్యను గౌతమి జూనియర్ కళాశాలలో పూర్తిచేసాడు. ఆయన ఉర్బానా-చాంపైన్ లోని యూనివర్శిటీ ఆఫ్ ఇల్లినాస్ నుండి ఎలక్ట్రికల్ ఇంజనీరింగులో బి.ఎస్. పూర్తిచేసాడు. ఆయన యునైటెడ్ టెక్నాలజీస్ లో ఎలక్ట్రికల్ ఇంజనీరుగా నటునిగా ప్రవేశించక ముందు ఉద్యోగం చేసాడు. ఆయన తన కజిన్ అయిన నాగచైతన్యతో పాటుగా ముంబై లోని క్రియేటింగ్ కారెక్టర్స్ ట్రైనింగ్ స్కూలులో నటనపై శిక్షణ పొందాడు.

## నటించిన చిత్రాలు
సుశాంత్ 2008 లో కాళిదాసు చిత్రం ద్వారా చిత్రరంగంలోకి అడుగు పెట్టాడు. ఈ చిత్రం శ్రీనివాస్ చింతలపూడి, నాగసుశీల చే శ్రీనాగ్ కార్పొరేషన్ బ్యానర్ పై నిర్మించబడింది. ఈ చిత్రాన్ని అన్నపూర్ణ స్టుడియోస్ సమర్పించింది. ఈ చిత్రంలో సుశాంత్ తమన్నాతో జంటగా నటించాడు. ఈ చిత్రానికి జి.రవిచరణ్‌రెడ్డి దర్శకత్వం వహించాడు.

తరువాతి చిత్రం పేమకథతో కూడిన కరెంట్ 2009 లో విడుదలైంది. ఈ చిత్రానికి సంగీతాన్ని దేవి శ్రీ ప్రసాద్ సమకూర్చారు. ఈ చిత్రాన్ని సూర్య ప్రతాప్ దర్శకత్వం వహిస్తే స్నేహా ఉల్లాల్ కథానాయకిగా నటించారు. ఈ రెండు చిత్రాలలో సుశాంత్ నాట్య, ఫైటింగ్ నైపుణ్యాలలో అభినందించబడ్డాడు.

సుశాంత్ మూడవ సినిమా అడ్డా వినోదాత్మక చిత్రం. ఈ చిత్రాన్ని జి.కార్తీక్ రెడ్డి దర్శకత్వం వహిస్తే అనోప్ రూబెన్స్ సంగీతాన్ని సమకూర్చారు. ఆయనకు సహ నటిగా లవ్‌లీ చిత్రంతో రంగప్రవేశం చేసిన నటి శాన్వీ శ్రీవాస్తవ నటించింది. ఈ చిత్రాన్ని మొట్టమొదటిసారిగా నాగార్జున 2013 మార్చి 18న విడుదల చేసాడు. ఈ చిత్రం యొక్క టైటిల్ సాంగ్ ను 2013 ఏప్రిల్ 7 న హైదరాబాదులో ఐ.పి.ఎల్ మ్యాచ్ జరుగుతున్న సందర్భంలో చిత్రీకరించారు. ప్రచార వీడియోలను తరువాత ప్రారంభించారు. అత్యధిక అంచనాలతో అడ్డా విడుదలైనా అనుకున్న స్థాయిలో ప్రజాదరణ పొందలేకపోయింది. కాని సుశాంత్ నటనా నైపుణ్యానికి అభినందించబడ్డాడు.

## సినిమాల జాబితా

### వెబ్ సిరీస్

## మూలాలు

## ఇతర లింకులు

వర్గం:తెలుగు సినిమా నటులు
వర్గం:భారతీయ సినిమా నటులు
వర్గం:జీవిస్తున్న ప్రజలు
వర్గం:తెలుగువారు
వర్గం:సినీ వారసత్వం గల తెలుగు సినిమా వ్యక్తులు
అనుమోలు వెంకటసుబ్బారావు

**అనుమోలు వెంకటసుబ్బారావు** తెలుగు సినిమా నిర్మాత.
alt=Prasad Art Pictures|thumb|180x180px|ప్రసాద్ ఆర్ట్ పిక్చర్స్

## జీవిత విశేషాలు
ఆయన 1925లో ఆంధ్రప్రదేశ్ లోని పునాదిపాడులొ జన్మించాడు. ఆయన ప్రసాద్ ఆర్ట్ పిక్చర్స్ అనే చిత్ర నిర్మాణ సంస్థకు నేతృత్వం వహించాడు. ఈ సంస్థ బ్యానర్ పై 26 సినిమాలను నిర్మించాడు.
## చిత్రాలు
# హాత్‌కడి (1995) (నిర్మాత) (ఎ.వి.సుబ్బారావు గా)
# మేరా ప్యారా భారత్  (1994) (నిర్మాత)
# పోలీస్ బ్రదర్స్  (1994) (నిర్మాత)
# ముకాబలా  (1993) (నిర్మాత)
# గోల్‌మాల్ గోవిందం  (1992) (నిర్మాత)
# తల్లిదండ్రులు (1991 సినిమా)  (1991) (నిర్మాత)
# ప్రెసిడెంట్ గారి అబ్బాయి  (1987) (నిర్మాత)
# జీవన్ థారా  (1982) (నిర్మాత) (ఎ.వి.సుబ్బారావు గా)
# మైనే ఇంతికాం లూంగా  (1982) (నిర్మాత) (ఎ.వి.సుబ్బారావు గా)
# జుదాయ్  (1980) (నిర్మాత) (ఎ.వి.సుబ్బారావు గా)
# నాయకుడు – వినాయకుడు  (1980) (నిర్మాత)
# కమలమ్మ కమతం  (1979) (నిర్మాత)
# ఆలుమగలు (1977 సినిమా)  (1977) (నిర్మాత)
# అల్లుడొచ్చాడు  (1976) (నిర్మాత)
# అత్తవారిల్లు  (1976) (నిర్మాత)
# పల్లెటూరి బావ  (1973) (నిర్మాత)
# భార్యాబిడ్డలు  (1971) (నిర్మాత)
# ఆదర్శ కుటుంబం  (1969) (నిర్మాత)
# బ్రహ్మచారి (సినిమా)  (1968/II) (నిర్మాత)
# నవరాత్రి (సినిమా)  (1966) (నిర్మాత)
# మనుషులు మారాలి  (1965) (నిర్మాత)
# పునర్జన్మ (1963 సినిమా)  (1963) (నిర్మాత)
# కులగోత్రాలు  (1962) (నిర్మాత)
# భార్యాభర్తలు  (1961) (నిర్మాత)
# ఇల్లరికం (సినిమా) (1959) (నిర్మాత)
# పెంపుడు కొడుకు (1953) (నిర్మాత)
## మూలాలు

## ఇతర లింకులు

వర్గం:తెలుగు సినిమా నిర్మాతలు
వర్గం:1925 జననాలు
నవజీవన్ ట్రస్టు

***నవజీవన్ ట్రస్టు*** భారత దేశము లోని అహ్మదాబాద్ అధారిత ప్రచురణ సంస్థ. దీనిని 1929 లో మహాత్మా గాంధీ ప్రారంభించాడు. ఈ సంస్థ ఆంగ్లం, గుజరాతీ, హిందీ, యితర భాషలలో యిప్పటి వరకూ 800కి పైగా పుస్తకాలను ప్రచురించింది.

ప్రారంభంలో **నవజీవన్** అనేది మహాత్మా గాంధీ ప్రచురించిన వారపత్రికగా గుజరాత్ లో 1919 (సెప్టెంబరు 7) నుండి 1931 వరకు అహ్మదాబాదు కేంద్రంగా నడుపబడింది.

## లక్ష్యము

నవజీవన్ అనే పదానికి హిందీ గుజరాతీ, యితర ఇండో ఆర్యన్ భాషలలో "ఒక క్రొత్త జీవితం" అని అర్థం.

ఈ పత్రిక ప్రారంభ ప్రకటనలో ఈ ట్రస్టు యొక్క లక్ష్యం ప్రజలలో శాంతిని పొంపొందించుటకు హింద్ స్వరాజ్ (ఇండియా కొరకు స్వరాజ్) తో పాటుగా ప్రజలను చైతన్యవంతులను చేయుటకు ఉద్దేశించబడింది. ఈ ట్రస్టు స్వచ్ఛమైన పద్ధతిలో వ్యవసాయదారులము, కార్మికులకు విద్యావంతులను చేయుటకు రూపొంచించబడింది.

నవజీవనాన్ని నిర్వహించుటకు లక్ష్యాలను పరిపూర్ణపరచుటకు స్వరాజ్యం గూర్చి శాంతియుత జీవనాన్ని సాధించుటకు రూపొంచించబడిన వాటిలో ముఖ్యంగా:
* రాట్నం, ఖద్దరును ప్రచారం చేయుట. 
* అస్పృశ్యతను పారద్రోలడానికి ప్రచారం చేయుట. 
* హిందువుల, ముస్లిం ప్రజల మధ్య ఐక్యత గూర్చి, భారతదేశంలో స్థిరపడిన వివిధ వర్గాల ప్రజల మధ్య ఐక్యత కోసం ప్రచారం చేయుట. 
* గోవులను సంరక్షించుటకు ప్రజలలో నిర్మానాత్మకమైన మార్గాలను ప్రచారం చేయుట.తోలుశుద్ధి కర్మాగారాలను ప్రారంభించుట, పాల డైరీ, అటువంటి సంస్థల స్థాపన చేయుట కొరకు ప్రచారం చేయుట. 
* మహిళాభివృద్ధికి కొన్ని మార్గాలను ప్రచారం చేయుట. వాటిలో:
:1. బాల్యవివాహాలు నిరోధించుట. 
:2. వితంతు పునర్వివాహం భావనను ప్రచారం చేయుట. 
:3. మహిళలకు విద్యా వ్యాప్తి చేయుట.  
:భారతదేశంలో ప్రజల దృష్టిలో ఆంగ్లభాష అసహజసిద్ధమైన ఆకర్షణ పొందుటను గమనించి దాని స్థానంలో హిందీ లేదా హిందూస్థానీ ని స్థాపించాలనే ప్రచారం చేయుట జరిగినది. 
* జర్నలు, పుస్తకాలను ప్రచురించి ప్రజలలో మత, సాంఘిక, ఆర్థిక, రాజకీయ అభివృద్ధిని సాధించుటకు ప్రచారం చేయుట. 
* సంస్థల యొక్క ప్రచారానికి కరపత్రాలను గానీ, పుస్తకాలను గానీ వార్తా పత్రికలలో ప్రచురణలు చేయకూడదు. ఈ సంస్థ యొక్క లక్ష్యాలకు విరుద్ధంగా ఏ సంస్థ యొక్క ప్రచురణలు గానీ పుస్తకాలను గానీ ప్రచురించరాదు. 
* ఒక నిర్వహణా సంవత్సరం తరువాత మూడునెలల తరువాత ఆ సంస్థ కార్యకలాపాల, అకౌంటు వివరాలను ప్రచురించాలి.

## మూలాలు

* Navajivan Trust - Official website 

వర్గం:Publishing companies of India
వర్గం:1933 స్థాపితాలు
ఇర్ఫాన్ ఖాన్

**ఇర్ఫాన్ ఖాన్** (జనవరి 7, 1967 - ఏప్రిల్ 29, 2020) భారతీయ సినీ నటుడు, నిర్మాత. ఇతను ఎక్కువగా హిందీ సినిమాల్లో నటించాడు. ఇంకా హాలీవుడ్ సినిమాల్లో కాక ఇతర భారతీయ భాషల్లో నటించాడు. సినీ విమర్శకులు, సమకాలికులు అతని నటనలో ఉన్న సహజత్వం, పోషించిన వైవిధ్య భరితమైన పాత్రల ఆధారంగా అతన్ని భారతీయ అత్యుత్తమ నటుల్లో ఒకరిగా పేర్కొంటారు. కళా రంగంలో కృషి చేసినందుకు గాను భారత ప్రభుత్వం అతనికి 2011 లో పద్మశ్రీ పురస్కారాన్ని అందజేసింది.

## జననం
ఇర్ఫాన్ ఖాన్ 1967, జనవరి 7న రాజస్థాన్ లోని జైపూర్లో జన్మించాడు.

## కుటుంబం
ఇర్ఫాన్‌కు 1995లో సుతాపా సిక్దార్‌తో వివాహం జరిగింది. వీరికి ఇద్దరు కుమారులు.

## సినిమారంగం
*సలామ్ బాంబే* సినిమాలో తొలిసారిగా నటించిన ఇర్ఫాన్, తెలుగులో మహేష్ బాబు హీరోగా నటించిన సైనికుడు సినిమాలో కూడా నటించాడు. బాలీవుడ్‌ సినిమాలే కాకుండా స్లమ్‌డాగ్‌ మిలియనీర్, ఎ మైటీ హార్ట్‌, జురాసిక్‌ వరల్డ్‌, లైఫ్‌ ఆఫ్‌ పై వంటి హాలీవుడ్‌ ఉత్తమ చిత్రాల్లో నటించి మంచి పేరును సంపాదించాడు. *పాన్ సింగ్ తోమర్* సినిమాకు జాతీయ స్థాయిలో ఉత్తమ నటుడు అవార్డు అందుకున్న ఇర్ఫాన్ చివ‌రిగా *అంగ్రేజీ మీడియం* అనే సినిమాలో నటించాడు.

## నటించిన సినిమాల పాక్షిక జాబితా
* ది నేమ్‌సేక్
* *[[దృష్టి]]*
* సలాం బాంబే!
* *[[పికు]]*
* కమలాకీ మౌత్
* జజీరే
* దృష్టి
* ఏక్ డాక్టర్ కీ మౌత్
* లైఫ్ అఫ్ పై
* పాన్ సింగ్ తోమర్
* తల్వార్
* ముంబై మేరీ జాన్

## మరణం
పెద్దప్రేగు ఇన్ఫెక్షన్ కారణంగా ఇర్ఫాన్ ఖాన్ 2020, ఏప్రిల్ 29 న మహారాష్ట్ర, ముంబైలోని కోకిలాబెన్ ఆసుపత్రిలో కన్నుమూశాడు. అతనికి క్యాన్సర్ కూడా ఉంది.

## మూలాలు

వర్గం:భారతీయ నటులు
వర్గం:పద్మశ్రీ పురస్కార గ్రహీతలు
వర్గం:1967 జననాలు
వర్గం:2020 మరణాలు
నాగ్ అశ్విన్

**నాగ్ అశ్విన్**  రెడ్డి భారతీయ సినిమా దర్శకుడు, స్క్రీన్ రైటర్. ఆయన తెలంగాణ  లోని హైదరాబాదు కు చెందినవాడు. ఆయన దర్శకునిగా మొదటి చిత్రం ఎవడే సుబ్రహ్మణ్యం. 

## జీవితం
నాగ్ అశ్విన్ హైదరాబాదులో వైద్యులు సింగిరెడ్డి జయరాం రెడ్డి, జయంతి దంపతులకు జన్మించాడు. హైదరాబాదు పబ్లిక్ స్కూల్లో చదివాడు. మాస్ కమ్యూనికేషన్స్, జర్నలిజం లో బ్యాచిలర్స్ పూర్తి చేశాడు. 

ఆయన సొంత ఊరు నాగర్‌కర్నూల్ జిల్లా, తాడూరు మండలంలోని ఐతోల్ గ్రామం.

నాగ్ అశ్విన్ చిత్రపరిశ్రమలో సహాయ దర్శకునిగా నేను మీకు తెలుసా? జీవితాన్ని ప్రారంభించాడు. దర్శకుడు శేఖర్ కమ్ముల వద్ద లీడర్, లైఫ్ ఈజ్ బ్యూటీఫుల్ చిత్రాలకు సహాయ దర్శకుడిగా పనిచేసాడు.

## చిత్రాలు

### టెలివిజన్

## అవార్డులు & నామినేషన్లు

## మూలాలు

## ఇతర లింకులు
* 
* Official Facebook Page

వర్గం:హైదరాబాదు జిల్లా సినిమా దర్శకులు
వర్గం:హైదరాబాదు జిల్లా సినిమా రచయితలు
ప్రియాంక దత్

**ప్రియాంక దత్** (జననం19 డిసెంబరు1984)  హైదరాబాదుకు చెందిన భారతీయ సినిమా దర్శకురాలు. . ఆమె ప్రముఖ సినిమా నిర్మాత, వైజయంతీ మూవీస్ అధినేత చలసాని అశ్వినీదత్ కుమార్తె. ఆమె యు.సి.ఎల్.ఎ (యూనివర్శిటీ ఆఫ్ లాస్ ఏంజల్స్) నుండి చిత్ర నిర్మాణానికొరకు విద్యనభ్యసించింది. . ఆమె తన 21వ యేట 2004 లో బాలు చిత్రం ద్వారా సహనిర్మాతగా చిత్ర రంగంలోనికి ప్రవేశించింది. ఆమె త్రీ ఏంజల్స్ స్టుడియో యొక్క వ్యవస్థాపకురాలు. 2013లో ఆమె నిర్మాతగా "యాదోం కీ బరాత్" అనే లఘుచిత్రాన్ని నిర్మించింది. ఈ చిత్రం 2013 కన్నెస్ ఫిలిం ఫెస్టివల్ లో ఎంపిక అయినది.

## ప్రారంభ రోజులు
ఆమె తన సినిమా జీవితాన్ని బాంబే ఆధారిత దర్శకుడు, వాణిజ్య ప్రకటనలనిర్మాత అయిన "షోజిత్ సిర్కార్" వద్ద ప్రారంభించింది. ఆమె తన తండ్రి గారి వైజయంతీ మూవీస్ బ్యానర్ కు సహ నిర్మాతగా ఉండుటకు హైదరాబాదు వచ్చింది. ఆమె "బాలు (2004)",, శక్తి (2011) చిత్రాలకు సహ నిర్మాతగా వ్యవహరించింది.

## త్రీ ఏంజల్స్ స్టుడియో
ఆమె స్వంతంగా త్రీ ఏంజల్స్ స్టుడియోను చిత్ర నిర్మాణంకోసం 2009లో ప్రారంభించింది. ఈ సంస్థను కొత్త తరం సినిమాలకు ప్రోత్సాహం కల్పించేందుకు సృష్టించింది. ఈ స్టుడియోలో మొదటి సినిమా బాణం (2009) . ఈ చిత్రంలో ఒక నక్సలైట్ యొక్కకుమారుడు ఐ.పి.ఎస్ అధికారిగా చూపబడింది. ఈ సమస్యను చూపినందుకు అనేకమంది విమర్శకుల ప్రశంసలనందుకుంది. ఈ చిత్రానికి ప్రియాంకాకు వెండి నంది పురస్కారం 2009 లో ఉత్తమ సినిమా వర్గంలో వచ్చింది. ఈ స్టుడియో 2010లో కాజల్ అగర్వాల్, నవదీప్ లతో ఓం శాంతి చిత్రాన్ని నిర్మించింది. 2011 లో రవితేజ, కాజల్ అగర్వాల్ తారాగణంగా సారొచ్చారు చిత్రాన్ని నిర్మించింది.

## కానెస్ కు నామినేషన్
2013లో ఆమె మూడు నిమిషాలు నిడివి గల లఘు చిత్రం హిందీలో "యాదోం కీ బాత్" నిర్మించింది. ఈ చిత్రం 2013 కాన్నెస్ ఫిల్ం ఫెస్టివల్ కు నామినేట్ కాబడింది.

## చిత్రాలు

## మూలాలు

## ఇతర లింకులు
* 

వర్గం:1984 జననాలు
వర్గం:జీవిస్తున్న ప్రజలు
వర్గం:కృష్ణా జిల్లా సినిమా నిర్మాతలు
వర్గం:విజయవాడ వ్యక్తులు
మైనంపాటి

* మైనంపాటి భాస్కర్ (జననం 1945) - ప్రముఖ రచయిత
* మైనంపాటి వేంకటసుబ్రహ్మణ్యము (జననం 1926) - కడప జిల్లాకు చెందిన అజ్ఞాత రచయిత
దాలప్ప తీర్థం

దాలప్ప తీర్థం అనేది రచయిత డాక్టర్ చింతకింది శ్రీనివాసరావు రాసిన కథా సంపుటి. ఈ కథలన్నీ ఉత్తరాంధ్ర నుడికారంతో చకచకా సాగిపోతాయి. ఈ కథల్లో రచయిత విశాఖపట్నం జిల్లాలోని పల్లెల్ని, అగ్రహారాలను, అక్కడి ప్రజల జీవన విధానాన్ని ప్రస్తావిస్తారు. ఈ కథలను సమీక్షిస్తూ, సాక్షి ఫన్‌డే ఎడిటర్
ప్రియదర్శిని రామ్ మాట్లాడుతూ "ఒక రావిశాస్త్రి, పతంజలిని కలిపి ముద్ద చేస్తే వచ్చే పదార్థం చింతకిందిలా ఉంటుందేమో" అన్నారు. అలాగే ప్రముఖ రచయిత వాడ్రేవు చినవీరభద్రుడు మాట్లాడుతూ "ఒక చాసో, గురజాడ కథల్లో కనిపించే అమాయకమైన కవితాస్వప్నం చింతకింది కథల్లో కూడా కనిపించడం నాకెంతో సంతోషంగా ఉంది" అన్నారు.

ఈ కథలను విశాఖపట్నం జిల్లాలోని చోడవరానికి, నెల్లిమర్లకీ మధ్యలో కళిగాంధ్ర నడిబొడ్డులో జనం చెప్పుకుంటూ వస్తున్న కథలుగా భావించవచ్చు.

ఈ కథాసంపుటి చాసో పురస్కారాన్ని కైవసం చేసుకుంది.

కథలు
*దాలప్ప తీర్థం
*పాలమ్మ
*శిఖండిగాడు
*పిండిమిల్లు
*పులి కన్నా డేంజర్
*చల్దన్నం చోరీ
*వానతీర్పు
*నిదర్శనం
*చిదిమిన మిఠాయి
*రాజుగారి రాయల్ ఎన్‌ఫీల్డ్
*గుడ్డముక్కలు
*జలగల డాక్టరు

## మూలాలు

## బయటి లింకులు
* నెమలికన్ను బ్లాగులో వ్యాసం
* కినిగె.కామ్‌లో వ్యాసం 

వర్గం:తెలుగు పుస్తకాలు
కోకా కోలా

**కోకా కోలా** (**Coca-Cola**, **Coke** - **కోక్**) అనేది అమెరిక  కోకా కోలా కంపెనీ చే ఉత్పత్తి చేయబడుతున్న ఒక కార్బొనేటెడ్ సాఫ్ట్ డ్రింక్. నిజానికి ఇది తొలుత పేటెంట్ ఔషధం కార్యక్రమంగా ఉద్దేశించబడింది, ఇది జాన్ పెంబర్టన్ చే 19 వ శతాబ్దపు చివరిలో ఆవిష్కరించబడింది. కోకా కోలా వ్యాపారవేత్త ఆసా గ్రిగ్స్ కాండ్లెర్ చే కొనుగోలు చేయబడింది, ఇతని మార్కెటింగ్ వ్యూహాలు 20 వ శతాబ్దపు ప్రపంచ శీతల పానీయాల మార్కెట్ అంతటిపై దీని ఆధిపత్యమునకు దారితీసాయి. ఈ పేరు దాని యొక్క అసలు పదార్థాలైన రెండింటిని సూచిస్తుంది: కోలా గింజలు, కెఫిన్ మూలం, కోకా ఆకులు.

కోకా కోలా కంపెనీ ముందుగా కాన్సన్ట్రేటెడ్ ద్రవాన్ని తయారు చేసి దాన్ని ఇతర కోకా కోలా డిస్ట్రిబ్యూటర్లకు పంపిణి చేస్తుంది. కోకా కోలా కంపెనీతో ఒప్పందం కలిగిన సంస్థలు కోకా కోలా కాన్సంట్రేటెడ్ ముడి సరుకుతో  మంచి నీళ్లు ఇంకా కొన్ని తీపిచేకూర్చే ద్రవాలు కలిపి బాటిల్లలో కాన్లలో కోకా కోలాని విక్రయిస్తారు.  ఒక సాధారణ 12-యుఎస్-ఫ్లూయిడ్-ఔన్స్ (350 మిలీ) లో 38 గ్రాముల చక్కెర (1.3 ఓజ్) (సాధారణంగా అధిక-ఫ్రక్టోజ్ కార్న్ సిరప్ రూపంలో) ఉంటుంది. 

కోకా కోలా కంపెనీ  కోక్ పేరుతో కొన్ని ఇతర కోలా పానీయాలను ప్రవేశపెట్టింది.  డైట్ కోక్, కెఫిన్-ఫ్రీ కోకా-కోలా, డైట్ కోక్ కెఫిన్-ఫ్రీ, కోకా-కోలా జీరో షుగర్, కోకా-కోలా చెర్రీ, కోకా-కోలా వెనీలా వంటివి కొన్ని ఉన్నాయి. కొత్తగా ప్రవేశపెట్టిన  "న్యూ కోక్" నుండి వేరు చేయడానికి, కోకా కోలాను 1985 జూలై నుండి 2009 వరకు కోకా-కోలా క్లాసిక్ అని పిలిచేవారు.

2015 ఇంటర్ బ్రాండింగ్ చాంపియన్ షిప్ లో యాపిల్, గూగుల్ తరువాత మూడవస్థానంలో కోకా కోలా నిలిచింది. మొత్తం ఆదాయం ద్వారా అతిపెద్ద యునైటెడ్ స్టేట్స్ కార్పొరేషన్ల జాబితాలో కోకా-కోలా 2018 ఫార్చ్యూన్ 500 జాబితాలో నెం. 87 స్థానంలో ఉంది.

## చరిత్ర
కాన్ఫెడరేట్ కల్నల్ జాన్ పెమ్బెర్టన్ 1886 లో  కోకా వైన్ ఇంకా ఆఫ్రికన్ కోలా నట్ మిశ్రమంతో  కూడిన ఒక పానీయాన్ని తయారుచేశాడు.  కల్నల్  సహచరుడైన ఫ్రాంక్ రాబిన్సన్ ఆ పానీయానికి కోకా కోలా అని పేరు పెట్టాడు.

## మూలాలు

వర్గం:శీతల పానీయాలు
వంశీ పైడిపల్లి

**వంశీ పైడిపల్లి** (జననం 27 జూలై 1978) తెలుగు సినిమా దర్శకుడు. మున్నా సినిమాతో దర్శకుడిగా పరిచయమైన వంశీ బృందావనం (2010),  ఎవడు (2014) వంటి చిత్రాలకు దర్శకత్వం వహించాడు.

## జీవిత విశేషాలు
వంశీ తెలంగాణ రాష్ట్రంలోని ఆదిలాబాద్ జిల్లా లోని ఖానాపూర్ (ప్రస్తుత నిర్మల్ జిల్లాలో ఒక ఉన్నత కుటుంబంలో జన్మించాడు. ఆయన తండ్రి పైడిపెల్లి రవీందర్ రావు కి థియేటర్ ఉండడంవల్ల సినిమా వాతావరణంలో పెరిగిన వంశీ చిన్నప్పటినుండే సినిమాలవైపు ఆకర్షితుడయ్యాడు.

## చదువు
హైదరాబాద్ పబ్లిక్ స్కూల్ లో పాఠశాల విద్యను పూర్తిచేసిన వంశీ, లిటిల్ ఫ్లవర్ జూనియర్ కాలేజీలో ఇంటర్ చదివాడు. బద్రుక ఎడ్యుకేషనల్ సొసైటీ నుండి డిగ్రీ (కామర్స్), మాస్టర్స్ ఆఫ్ కంప్యూటర్ అప్లికేషన్స్ ను చదివాడు.

## సినీరంగ నేపథ్యం
2002లో సాప్ట్ వేర్ ఉద్యోగాన్ని వదిలివేసి ఈశ్వర్ సినిమాకు అసిస్టెంట్ డైరెక్టర్ గా చేరాడు. వర్షం, మాస్, భద్ర కోసం ఒక అసోసియేట్ డైరెక్టర్ గా పనిచేశారు. 2007వ సంవత్సరంలో ప్రభాస్ నటించిన మున్నా సినిమా ద్వారా దర్శకుడిగా మారారు. 2010లో  బృందావనం, 2013లో ఎవడు, 2016 మార్చిలో ఊపిరి సినిమాలు తీశాడు. మాలినిని వివాహం చేసుకున్న వంశీకి ఒక కుమార్తె ఉంది.

## దర్శకత్వం వహించిన సినిమాలు

## పురస్కారాలు

* 2019: సైమా ఉత్తమ దర్శకుడు (మహర్షి)
* 2016: సైమా ఉత్తమ దర్శకుడు (ఊపిరి)

* వంశీ పైడిపల్లి 2021 సెప్టెంబర్ 17న హైదరాబాద్‌లోని జేఆర్‌సీ కన్వెన్షన్‌ హాలులో జరిగిన సాక్షి మీడియా 2019, 2020 ఎక్స్‌లెన్స్‌ అవార్డుల కార్యక్రమంలో 2019 సంవత్సరానికి గాను మహర్షి సినిమాకు గాను  మోస్ట్‌ ఇన్‌స్పైరింగ్‌ మూవీ అవార్డును అందుకున్నాడు.

## మూలాలు

వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:1979 జననాలు
వర్గం:నిర్మల్ జిల్లా సినిమా దర్శకులు
కాళరాత్రీ దుర్గా

thumb|277x277px|కాళరాత్రీ దుర్గాదేవి
**కాళరాత్రీ [[దుర్గాదేవి]]** నవదుర్గల్లో ఏడవ అవతారం. కాళీ, మహాకాళీ, భధ్రకాళీ, భైరవి, మృత్యు, రుద్రాణి, చాముండా, చండీ, దుర్గా వంటి అమ్మవారి అవతారాలలో ఈ కాళరాత్రీదేవి కూడా ఒకరు. నవరాత్రుల  ఏడవ రోజు అయిన ఆశ్వీయుజ శుద్ధ సప్తమినాడు ఈ అమ్మవారిని పూజిస్తారు.  దేవి పురాణములో    దుర్గా దేవిని  సర్వాంతర్యామి , సర్వలోకాల్లో , సర్వజీవులలో ఆమె నివసిస్తుంది .        

ధ్యాన శ్లోకం : కరాలవందన ఘోరం ముక్తకేశి చతుర్భుజమ్ కాళరాత్రిమ్ కరళింక దివ్యం విద్యుతమల విభూషితామ్        

## చరిత్ర
ఆశ్వయుజ శుక్ల పక్ష పాడ్యమి నుండి  తొమ్మిది దినములు  ( నవరాత్రి )   భక్తులు దుర్గా దేవిని శక్తి దేవతగా తొమ్మిది అవతారాలను పూజిస్తారు. దేవిభాగవతములో దుర్గాదేవి చరిత్ర ఉన్నది. దుర్గాదేవి నవరత్నమణి దీపకాంతులతో ప్రకాశించే లోకంలో , వేదములలో చెప్పినట్లు సింహవాహనారూఢ ఆయన దుర్గాదేవిప్రకాశిస్తుంది.   దుర్గాదేవిని  శివుని లో   మిగిలిన సగం  ఆకారంగా  భావిస్తారు.   సింహం స్వారీ చేయడం కనిపిస్తుంది. సింహం శక్తిని సూచిస్తుండగా,  దుర్గాదేవిని  త్రియాంబకే అని పిలుస్తారు,  అనగా   అగ్ని ,సూర్యుడు, చంద్రుడు  ఆమె కళ్లలో ప్రకాశిస్తుంటారు . దుర్గా అనే పదం అంటే కష్టములనుంచి  ప్రజలను రక్షించేది .   ప్రపంచములో సర్వోనుత్తమైన శక్తి దుర్గ దేవి    .    

**కాళరాత్రి దుర్గాదేవి :**  స్వరూపము చూచటకు మిక్కిలి భయానకము,     ఈమె నాసికాశ్వాసప్రశ్వాసలు భయంకరములైన అగ్నిజ్వాలలను కలిగి ఉంటాయి . ఈమె వాహనము గాడిద ( గార్దభము), తన ఒక కుడిచేతి వరముద్ర ద్వారా అందఱికిని వరములను ప్రసాదించుచుండును. మఱియొక కుడిచేయి అభయముద్రను కలిగియుండును. ఒక ఎడమచేతిలో ఇనుప ఆయుధమును  ( వజ్రాయుధం ), మఱొక ఎడమచేతిలో ఖడ్గమును ధరించియుండును. ఈమె ఎల్లప్పుడును శుభఫలములనే ప్రసాదించుచుండును. అందువలన ఈమెను శుభంకరి అని అందురు.  కాళరాత్రి దుర్గ  దుష్టులను అంతమొందించును. ఈమెను స్మరించినంత మాత్రముననే  రాక్షసులు భూతప్రేతపిశాచములు భయముతో పారిపోవును , ఈమె యనుగ్రహమున గ్రహబాధలు  తొలగిపోవును. కాళరాత్రి దుర్గను  ఉపాసించువారికి అగ్ని, జలము, జంతువులు, భయముగాని, శత్రువుల భయముగాని, ఏ మాత్రమును ఉండవు.  భయవిముక్తులగుదురు. కాళరాత్రిమాత   దేవి సర్వశుభంకరి. ఈమెను ఉపాసించువారికి కలుగు శుభములు అనంతములు. మనము నిరంతరము ఈమె స్మరణ ధ్యానములను, పూజలను చేయుట ఇహపర ఫలసాధకము.       

## భారతదేశము లో దుర్గా దేవి పూజలు
నవరాత్రి అనేది చెడుపై మంచి విజయాన్ని జరుపుకునే పండుగ, భారతదేశం అంతటా వివిధ రకాలుగా జరుపుకుంటారు. దేవి  భక్తులు ఉపవాసాలు పాటిస్తారు, డాండియా , గార్బా వేడుకలు , దుర్గా పూజ జరుపుకుంటారు, ఇది బెంగాలీల పండుగ.    ప్రజలు చాలా సందర్భాలలో కాశీ, కాళరాత్రి  ఒకటేనని ప్రజలు అనుకున్నా, ఇది  కాదు. దేవిని కాళరాత్రి  దుర్గా  భీకర రూపంగా పరిగణించబడుతుంది. కాళరాత్రి దుర్గాదేవిని  రాక్షసులు,  అన్ని ప్రతికూల శక్తులను నాశనం చేసే వ్యక్తిగా పేర్కొంటారు.  పశ్చిమ బెంగాల్ రాష్ట్రములోనే గాక , భారత దేశము లో వివిధ రాష్ట్రములలో  ఢిల్లీ,, గుజరాత్, , మహారాష్ట్ర, , జమ్మూ & కాశ్మీర్, గువహతి,  ఉత్తర ప్రదేశ్,, హిమాచల్ ప్రదేశ్, బీహార్ , తమిళ నాడు , ఆంధ్ర ప్రదేశ్ , తెలంగాణ , కర్ణాటక , కేరళ  రాష్ట్రాలలో చాల వేడుకగా , వారి సంప్రదాయం ప్రకారముగా దుర్గా దేవిని ఎన్నో రూపాలుగా పూజిస్తారు  

## మూలాలు

    
వర్గం:నవ దుర్గలు
కిన్నెర (నటి)

**కిన్నెర** ఒక ప్రముఖ తెలుగు సినిమా, టీవీ నటి,, కూచిపూడి నర్తకి. 80కి పైగా సినిమాల్లో నటించింది. నటిగా, సహ నటిగా ఎనిమిది టీవీ నంది అవార్డులు అందుకున్నది. అనేక వేదికలమీద నాలుగు వేలకి పైగా కూచిపూడి నృత్యప్రదర్శనలు ఇచ్చింది.

## వ్యక్తిగత జీవితం
ఈమె జన్మస్థలం తూర్పు గోదావరి జిల్లా రాజమండ్రి. రంగస్థల, సినీనటి లలితారాణి కుమార్తె ఈమె. కిన్నెర అసలు పేరు దేవి. ఈమె కూచిపూడి నాట్యకారిణి కూడా. భరతకళాప్రపూర్ణ కోరాడ నరసింహారావు వద్ద ఈమె నాట్యం నేర్చుకొనేవారు. తర్వాత వెంపటి చినసత్యంగారి నృత్యాలయంలో కూడా కొన్నాళ్లు నాట్యం నేర్చుకున్నారు. 2005వ సంవత్సరంలో కిన్నెరకు వివాహం జరిగింది. ఈమె భర్త పేరు ఎ.ఫణికుమార్‌. కంప్యూటర్‌ హార్డ్‌వేర్‌లో ఉద్యోగం. వీరికి ఇద్దరు పిల్లలు. బాబు పేరు జయసూర్య, పాప పేరు జాబిలి.

## సినిమారంగం
నటుడు పేకేటి శివరామ్ మిత్రులు, నిర్మాత పి.వి.రావు ఈమెను చలనచిత్రరంగానికి పరిచయం చేశారు. చిరంజీవితో రుస్తుం, దొంగ మొగుడు లాంటి సూపర్‌హిట్ చిత్రాలను అందించిన నిర్మాత ఎస్.పి.వెంకన్నబాబు ఈమె పేరును "భలే మొగుడు" సినిమాతో కిన్నెరగా మార్చారు. దర్శకుడు వంశీ ప్రత్యేకంగా ఈమెను పిలిపించి చెట్టుకింద ప్లీడర్‌ చిత్రంలో హీరోయిన్‌గా కామెడీరోల్‌ చేయించారు. 1992లో బ్రహ్మానందం హీరోగా నటించిన బాబాయ్ హోటల్ లో కూడా కథానాయికగా నటించారు కిన్నెర.

*అసాధ్యులు (1992)
* తెలుగోడు (1998)

## టివిరంగం
టీవీ సీరియల్స్‌లో కూడా తనదైన శైలిలో నటించారు కిన్నెర. దూరదర్శన్‌లో ప్రసారమైన ఓ స్త్రీ సంకెళ్లు తెంచుకో, పువ్వు, కథానాయిక మొల్ల, ఈటీవీలో ప్రసారమైన విధి, అంతరంగాలు, శివరంజని, పోపుల పెట్టె లాంటి సీరియల్స్ అందులో ప్రముఖమైనవి.నటిగా, సహనటిగా ఎనిమిదిసార్లు రాష్ట్ర ప్రభుత్వం నుండి నంది అవార్డులు అందుకున్నారు.

## మూలాలు

వర్గం:తెలుగు సినిమా నటీమణులు
వర్గం:కూచిపూడి నృత్య కళాకారులు
వర్గం:బ్రహ్మానందం నటించిన సినిమాలు
సురేష్ కృష్ణ

**సురేష్ కృష్ణ** భారతీయ చిత్ర దర్శకుడు. తెలుగు, తమిళ, మలయాళం, హిందీ భాషల్లో సినిమాలకు దర్శకత్వం వహించారు.

## సినీరంగ నేపథ్యం
సురేష్ కృష్ణ మొదటి సినిమా సత్య (తమిళం, 1988). రజనీకాంత్ తో తీసిన అన్నామలై సినిమా విజయవంతం అయింది. రజనీకాంత్ ప్రధాన పాత్రలో వచ్చిన వీర, బాషా, బాబా వంటి సినిమాలకు దర్శకత్వం వహించారు. మోహన్ లాల్, కమల్ హాసన్, సల్మాన్ ఖాన్, విష్ణువర్ధన్, చిరంజీవి, అక్కినేని నాగార్జున, వెంకటేష్ వంటి ప్రముఖ హీరోల సినిమాలకు కూడా దర్శకత్వం వహించారు.  రజనీకాంత్ తన అనుభవాలను గురించి తెలపుతూ ’మై డేస్ విత్ బాషా’ అనే పుస్తకం రాశారు.  ఉత్తమ దర్శకుడుగా 1989లో ప్రేమ సినిమాకు నంది అవార్డు అందుకున్నారు.

## దర్శకత్వం వహించిన సినిమాలు

## దర్శకత్వం వహించిన టెలివిజన్ ధారావాహికలు

## మూాలాలు

## ఇతర లంకెలు
* 'ఆ హీరోతో బాషా-2 తీయడం లేదు'
* ‘బాషా 2’ విషయమై సురేష్ కృష్ణ స్పందన

వర్గం:తెలుగు సినిమా దర్శకులు
వర్గం:భారతీయ సినిమా దర్శకులు
వర్గం:తమిళ సినిమా దర్శకులు
వర్గం:మలయాళ సినిమా దర్శకులు
వర్గం:హిందీ సినిమా దర్శకులు
మహాగౌరీ దుర్గా

**మహాగౌరీ దుర్గా** నవదుర్గల అలంకారాల్లో ఎనిమదవ అవతారం. నవరాత్రులలో ఎనిమిదవ రోజైన ఆశ్వీయుజ శుద్ధ అష్టమి నాడు ఈ అమ్మవారిని పూజిస్తారు. హిందూ పురాణాల ప్రకారం తనను పూజించే భక్తుల అన్ని కోరికలనూ ఈ అమ్మవారు తీర్చగలదు. జీవితంలోని  కష్టాలన్నిటినీ ఈ అమ్మవారి ఉపాసన ద్వారా దూరం చేసుకోవచ్చు అని భక్తుల నమ్మిక. మహాగౌరీదేవినాలుగు చేతులుతో ఉంటుంది. కుడిచేయి అభయముద్రలో ఉండగా, కింది కుడి చేతిలో త్రిశూలం ఉంటుంది. కింది ఎడమ చేతిలో ఢమరుకం ఉండగా, పై ఎడమ చేయి దీవిస్తున్నట్టుగా ఉంటుంది.

## పద చరిత్ర
మహాగౌరి అనే పేరు గొప్ప తెలుపు అని అర్ధం, దుర్గాదేవి తెలుపు రంగులో, చాలా అందంగా ఉంటుంది. (మహ, మహా = గొప్ప; గౌరీ, గౌరీ = తెలుపు). మహాగౌరీని సాధారణంగా నాలుగు చేతులతో చిత్రీకరిస్తారు, చేతులు త్రిశూలం, కమలం, ఢమరుకం కలిగి ఉంటాయి, నాల్గవది ఆశీర్వాదం ఇస్తున్నట్టుగా ఉంటుంది. కొన్నిసార్లు కమలం కూడా ఉంటుంది. దుర్గాదేవి తెల్లని బట్టలు ధరించి, తెల్లటి ఎద్దును నడుపుతున్నట్లుగా చూపబడుతుంది.

## కథ
పార్వతీదేవి తన భర్తగా శివుడిని పొందడంకోసం నారదుడు ఇచ్చిన సలహాతో తపస్సు చేయటానికి పూనుకుంది. కాబట్టి, ఆమె రాజ భవనాన్ని, అన్ని సౌకర్యాలను విడిచి, అడవికి వెళ్ళి తపస్సు చేయడం ప్రారంభించింది. ఆమె ఎండ, చలి, వర్షం, కరువు, భయంకరమైన తుఫానులను కూడా లెక్కచేకుండా చాలా సంవత్సరాలు కఠిన తపస్సు కొనసాగింది. దాంతో పార్వతి శరీరం దుమ్ము, ధూళి, నేల, చెట్ల ఆకులతో నిండిపోయింది. అప్పుడు ఆమె తన శరీరంపై నల్లటి చర్మాన్ని ఏర్పాటుచేసుకుంది. చివరికి, శివుడు ఆమెముందు ప్రత్యక్షమై, ఆమెను వివాహం చేసుకుంటానని మాట ఇచ్చాడు. అతను తన ముడి వేసిన జుట్టు నుండి వెలువడే గంగా నది పవిత్ర జలాల ద్వారా ఆమెను తడిపాడు. గంగ పవిత్రమైన జలాలు పార్వతికి అంటుకున్న మురికిని కడిగివేయడంతో ఆమె మహిమాన్వితమైన తెల్లని రంగులోకి మారింది. ఆ విధంగా తెల్లని రంగును సంపాదించడం ద్వారా పార్వతిని మహాగౌరి అని పిలుస్తారు.

తల్లి గౌరీ దేవి, శక్తి, మాతృదేవత, దుర్గా, పార్వతి, కాళీ అని అనేక రూపాల్లో కనిపిస్తుంది. ఆమె పవిత్రమైనది, తెలివైనది. చెడు పనులను చేసేవారిని శిక్షించి, మంచి వ్యక్తులను రక్షిస్తుంది. తల్లి గౌరీ మోక్షాన్ని ఇవ్వడం ద్వారా పునర్జన్మ భయాన్ని తొలగిస్తుంది.

## మూలాలు

వర్గం:నవ దుర్గలు
వర్గం:పురాణ పాత్రలు
అంటార్కిటిక్ వలయం

**అంటార్కిటిక్ వలయం** (**Antarctic Circle** - **అంటార్కిటిక్ సర్కిల్**) అనేది భూమి యొక్క పటాలను గుర్తించే అక్షాంశాల యొక్క ఐదు ప్రధాన వలయాల యొక్క అత్యంత దక్షిణమునది. ఈ వృత్తం యొక్క దక్షిణ ప్రాంతం అంటార్కిటిక్గా పిలవబడుతుంది, ఈ జోన్ కు ఉత్తరమునకు వెంటనే ఉన్నట్టు వంటి భూభాగాన్ని దక్షిణ సమశీతోష్ణ మండలం అంటారు. అంటార్కిటిక్ వలయం యొక్క దక్షిణ దిశలో సూర్యుడు సంవత్సరానికి కనీసం ఒక్కసారి 24 నిరంతర గంటలు హోరిజోన్ పైన ఉంటాడు (, అందువలన అర్ధరాత్రి కనిపించును), సంవత్సరానికి ఒకసారి కనీసం 24 నిరంతర గంటలు హోరిజోన్ క్రింద ఉంటాడు (, అందువలన మధ్యాహ్నం కనిపించదు) : ఇదే పరిస్థితి ఆర్కిటిక్ సర్కిల్ ఉత్తర అర్ధగోళంలో తత్సమాన ధ్రువ వృత్తం లోపల ఉంటుంది. అంటార్కిటిక్ వలయం యొక్క రేఖాంశాలు - 66° 33′ 39″ S. అంటార్కిటిక్ వలయం యొక్క స్థానం స్థిరంగా ఉండదు. దీనియొక్క అక్షాంశం భూమి యొక్క అక్షాల వంపుపై ఆధారపడి ఉంటుంది, ఇది చంద్రుని యొక్క ఆటు పోటు బలాల కారణంగా 40,000 సంవత్సరాల కాలంలో 2° వ్యత్యాసంతో హెచ్చుతగ్గులు ఉంటాయి. తత్ఫలితముగా, అంటార్కిటిక్ వృత్తం ప్రస్తుతం సంవత్సరానికి 15 మీటర్ల (49 అడుగులు) మేర దక్షిణం దిశగా గతి మారుతున్నది.

## మూలాలు

వర్గం:భూమి
సౌరిస్

**సౌరిస్** తెలుగు రచయిత్రి. ఈమె గుడిపాటి వెంకట చలం కుమార్తె. సౌరిస్ కథల్ని పుస్తకంగా భీమునిపట్నంలోని స్నేహ ప్రచురణల వారు ఆగస్టు 1997లో ప్రచురించారు.ఈ పుస్తకంలో వున్నవి 8 కథలు. ఉష అనే కథ 1936 లోనూ, సుమిత్ర అనే కథ 1937 లోనూ, స్మృతి కథ 1946-47 లోనూ రాసినట్లు పేర్కొన్నారు. ప్రస్తుతం సౌరిస్ పేరిట ఒక ఆశ్రమం విశాఖపట్నంలోని భీమిలి ప్రాంతంలో నెలకొని ఉంది. సౌరిస్ చలం కూతురిగానే కాకుండా, యోగినిగా, రమణ మహర్షి శిష్యురాలిగా కూడా సుపరిచితురాలు. సౌరిస్‌ని చలం ముద్దుగా షౌ అని పిలిచేవారు.

సౌరిస్‌కు పిల్లి పిల్లలన్నా, కుక్క పిల్లాలన్నా ఎంతో ఇష్టం. వాటిని తన స్నేహితులుగా భావించేవారు. అదే అంశాన్ని తీసుకొని 'మా మిత్రులు' అని ఒక పుస్తకం కూడా రాశారు. సౌరిస్‌ సాహిత్యాన్ని విపరీతంగా చదవడమే కాదు, రాసేవారు కూడా. శ్రీశ్రీ కవిత్వమూ.. పాల్ రిబ్సన్ సంగీతమూ ఒకటే అంటుంది ఆమె. ఈ విషయాన్ని చలం స్వయంగా మహాప్రస్థానానికి రాసిన యోగ్యతా పత్రంలో పేర్కొంటారు. చలం తన చివరి కాలంలో, తన కూతురు సౌరిస్‌లో ఈశ్వరుణ్ణి చూసుకున్నాడట. ఏ పనిచేసినా 'ఈశ్వరుడు చెప్పాలి' అనేవాడట. "ఈశ్వరుడు" అంటే అతని దృష్టిలో సౌరిస్. ఆమె ప్రభావంలోనే చలం 1961లో "ప్రళయం" వస్తుందని ప్రచారం చేసాడు. చివరి రోజులలో చలానికి తన కుమార్తె సౌరిస్, ఎంతగానో సేవ చేసింది. అరుణాచలంలో మూడు దశాబ్దాలు జీవించి, 1979 మే 4న అనారోగ్యంతో చలం మరణించాడు. అతని అంత్యక్రియలు కూతురు సౌరిస్ దగ్గరుండి జరిపించింది.

## మూలాలు
*కల్పనా రెంటాల బ్లాగు
*కోణమానిని బ్లాగు
*తెలుగుబంధు వెబ్‌సైట్లో వ్యాసం

వర్గం:తెలుగు రచయితలు
వర్గం:తెలుగు రచయిత్రులు
ప్రపంచ తపాలా దినోత్సవం

**ప్రపంచ తపాలా దినోత్సవం** (**World Post Day** - **వరల్డ్ పోస్ట్ డే**) ను ప్రతి సంవత్సరం ప్రపంచవ్యాపంగా అక్టోబరు 9 న జరుపుకుంటారు. స్విట్జర్లాండ్ లోని బెర్న్ లో 1874లో యూనివర్సల్ పోస్టల్ యూనియన్ (UPU) స్థాపనకు గుర్తుగా, ఇది స్థాపించిబడిన అక్టోబరు 9 న ప్రతి సంవత్సరం ఈ ప్రపంచ తపాలా దినోత్సవాన్ని జరుపుకుంటారు. ఈ యూనివర్సల్ పోస్టల్ యూనియన్ (UPU) ప్రపంచవ్యాప్తంగా ఇతరులకు రాయడానికి అనుమతించే గ్లోబల్ కమ్యూనికేషన్స్ విప్లవం యొక్క ఆరంభం.

## చరిత్ర
1969 లో టోక్యో, జపాన్లో జరిగిన యూనివర్సల్ పోస్టల్ యూనియన్ సమావేశంలో మొదట ఈ ప్రపంచ తపాలా దినోత్సవం ప్రకటించబడింది.భారత ప్రతినిధి బృందంలో సభ్యుడైన శ్రీ ఆనంద్ మోహన్ నరులా ఈ ప్రతిపాదనను సమర్పించారు. అప్పటి నుండి, తపాలా సేవల అవసరాన్ని గుర్తిస్తూ ప్రపంచవ్యాప్తంగా ప్రతి సంవత్సరం అక్టోబరు 9 న ఈ ప్రపంచ తపాలా దినోత్సవమును జరుపుకుంటున్నారు.

## మూలాలు

వర్గం:దినోత్సవాలు
వర్గం:తపాలా వ్యవస్థ
పాకుండలు

**పాకుండలు**  అనేది ఒక వంటకం పేరు. ఉత్తరాంధ్రలో ఈ వంటకాన్ని ఎక్కువగా ఇండ్లలో చేసుకుంటారు.
## తయారీకి కావాల్సిన పదార్థాలు
* బియ్యప్పిండి – 2 కప్పులు
* thumb|పాకుండలుతురిమిన బెల్లం – 1 కప్పు
* యాలకుల పొడి – అర చెంచా
* కొబ్బరి తురుము – 1 చెంచా
* నెయ్యి – చెంచా
* నూనె – వేయించడానికి తగినంత
## బియ్యప్పిండిని తయారీ చేసే విధానం
బియ్యాన్ని శుభ్రంగా కడిగి రాత్రంతా నానబెట్టాలి. తర్వాత వడకట్టి మెత్తటి పొడిలా మిక్సీలో రుబ్బాలి. ఈ పిండి కొంతమేర తేమగా ఉండేలా చూడాలి.
## తయారీ విధానం
పెద్ద బాణలిలో బెల్లం తురుము వేసి, అందులో కొన్ని నీళ్లు పోసి చిన్న మంటపై బెల్లం కరిగే వరకు ఉంచాలి. తర్వాత ఈ మిశ్రమాన్ని వడకట్టాలి. తర్వాత అదే పాత్రలోకి తీసుకొని, చిన్న మంటపై పాకం వచ్చే వరకూ వేడి చేయాలి. తర్వాత పొయ్యి కట్టేసి.. బెల్లం పాకంలో యాలకుల పొడి, కొబ్బరి తురుము, చెంచా నెయ్యి.. వేసి బాగా కలపాలి. ఇప్పుడు ఈ మిశ్రమంలో ముందుగా తయారు చేసి పెట్టుకున్న బియ్యప్పిండిని కొద్ది కొద్దిగా వేస్తూ ఉండలు కట్టకుండా బాగా కలుపుకోవాలి. ఇలా తయారు చేసుకున్న పిండిని చల్లారే వరకు వేచి ఉ:డాలి. పిండి పూర్తిగా చల్లారిన తర్వాత చిన్న చిన్న ముద్దలుగా చేసుకుని పక్కన పెట్టుకోవాలి. ఇలా పిండి మొత్తాన్నీ చేసుకోవాలి. తర్వాత డీప్‌ఫ్రైకి సరిపడా నూనె వేడి చేసి అందులో ఈ ముద్దల్ని వేసి స్టవ్ సిమ్‌లో పెట్టి బంగారు రంగులో వచ్చే వరకు కాల్చుకోవాలి. ఇలా అన్నిటినీ కాల్చుకుని చల్లారనివ్వాలి. ఈ విధంగా పాకుండలను తయారు చేసుకోవచ్చు
## ఆరోగ్య ప్రయోజనాలు
# బియ్యప్పిండిలో ఫైబర్, ప్రొటీన్లు ఎక్కువగా ఉంటాయి. ఇవి జీర్ణవ్యవస్థలోని వ్యర్థపదార్థాలను తొలగించడంలో ముఖ్య పాత్ర పోషిస్తాయి.
# బెల్లం రోగనిరోధక శక్తిని పెంచడంతో పాటు జీర్ణవ్యవస్థను పటిష్టంగా ఉంచడంలో సహాయపడుతుంది. ఫలితంగా మలబద్ధకం దరిచేరకుండా జాగ్రత్త పడచ్చు. అలాగే ఇందులో శరీర ఆరోగ్యానికి కావలసిన ఖనిజాలు,ఇనుము లభిస్తాయి.
# యాలకులు నోటి దుర్వాసనను దూరం చేయడానికి మాత్రమే కాదు.. ఆహారం సులభంగా జీర్ణమవడానికి కూడా ఉపయోగపడతాయి. అలాగే ఇవి శరీరంలోని విషతుల్యాలను తొలగించి.. శ్వాసవ్యవస్థను పటిష్ట పరుస్తాయి.
# నెయ్యి వల్ల లావవుతామేమోనన్న భయం అవసరం లేదు. ఎందుకంటే నెయ్యి శరీరంలోని ఇతర అనవసర కొవ్వులను కరిగించి బరువు తగ్గడానికి సహాయపడుతుంది. అలాగే జీర్ణ, రోగనిరోధక వ్యవస్థల పనితీరును మెరుగుపరచడంలో తోడ్పడుతుంది.
# కొబ్బరిలో ఉండే ఫైబర్ రక్తంలోకి గ్లూకోజ్ విడుదలవడాన్ని క్రమంగా తగ్గిస్తుంది. ఫలితంగా రక్తంలో చక్కెర స్థాయులు తగ్గి డయాబెటిస్ బారిన పడకుండా జాగ్రత్తపడచ్చు. అలాగే శరీర అలసటను తగ్గించి తక్షణ శక్తినివ్వడంలో సహాయపడుతుంది.
## మూలాలు

## బయటి లంకెలు
*ఫాస్ట్ తెలుగు వెబ్ పత్రికలోని వ్యాసం
* యూట్యూబ్ లో పాకుండ తయారీ విధానం
వర్గం:వంటలు
సిద్ధిధాత్రీ దుర్గా

*[['సిద్ధిదాత్రీ దుర్గా,]] *'నవదుర్గల్లో తొమ్మిదవ, ఆఖరి అవతారం.  నవరాత్రుల్లో ఆఖరి రోజైన ఆశ్వీయుజ శుద్ధ నవమి నాడు ఈ  అమ్మవారిని పూజిస్తారు. సిద్ధి అంటే ఒక పని సిద్ధించడం, దాత్రీ అంటే  ఇచ్చేది. భక్తులు కోరుకున్న పనిని తీర్చే అమ్మవారు ఈమె. ఇహ సుఖాలనే కాక, జ్ఞానాన్నీ, మోక్షాన్నీ కూడా సిద్ధిదాత్రీదేవి ప్రసాదించగలదని భక్తుల నమ్మకం.

\తామరపువ్వులో కూర్చుని ఉండే సిద్ధిదాత్రీ దుర్గాదేవికి నాలుగు చేతులు ఉంటాయి. ఒక చేతిలో కమలం, మరో చేతిలో గద, ఇంకో చేతిలో సుదర్శన చక్రం, మరో చేతిలో శంఖం ఉంటాయి. ఈ అమ్మవారిని ఆరాధించేవారికి బ్రహ్మజ్ఞానం లభిస్తుంది అని పురాణోక్తి. మానవులే కాక సిద్ధులు, గంధర్వులు, యక్షులు, అసురులు, దేవతలు కూడా సిద్ధిదాత్రీ దుర్గాదేవిని పూజిస్తారు. ఈమెను ఉపాసించేవారి కోరికలన్నీ సిద్ధిస్తాయని పురాణోక్తి.

## మూలాలు



వర్గం:నవ దుర్గలు
కె.బాపయ్య

**కోవెలమూడి బాపయ్య** ప్రముఖ తెలుగు, హిందీ సినిమా దర్శకుడు. తెలుగు, హిందీ భాషలలో 80 సినిమాలకు దర్శకత్వం వహించారు.

## జననం
బాపయ్య గారి చిన్నతనం లోనే తల్లిదండ్రులు మరణించారు, ఇతని అలానాపాలాన అంతా పిన తండ్రి అయిన ప్రముఖ దర్శకుడు కె.ఎస్.ప్రకాశరావు  గారే చూసారు. వీరి ప్రాధమిక విద్య విజయవాడ, మద్రాసు లలో జరిగింది. 

## సినిమా రంగం
బాపయ్య 1954 లో ప్రముఖ దర్శకులు కె.బి. తిలక్ వద్ద సహాయకుడిగా చేరి ముద్దుబిడ్డ, ఎం.యల్.ఎ., అత్తా ఒక  ఇంటి కోడలే సినిమాలకు పనిచేసారు. 1964 లో తాపీ చాణక్యల వద్ద  సహాయ దర్శకునిగా రాముడు- బీముడు చిత్రానికి పనిచేసారు.  తన పిన తండ్రి కె.యస్. ప్రకాశరావు దర్శకత్వం లో రూపొందిన ప్రేమనగర్ చిత్రానికి అసోసియట్ గా పనిచేశాడు. దర్శకత్వ మెళకువలు నేర్చుకుని 1970లో మొదటి సారి దర్శకత్వ భాద్యత వహించిన సినిమా విజయా & సురేష్ కంబైన్స్ బ్యానర్‌పై నిర్మించబడిన ద్రోహి. ఇది విజయం సాధించలేదు.

1975 లో విడుదలైన ఎదురు లేని మనిషి సినిమాలో ఎన్.టి. రామారావు ను కొత్తపంధాలో  కె.బాపయ్య చూపారు. దుస్తులు, పాటలు, డాన్సులు మూడింటిలోనూ అప్పటికి ఎన్.టి.ఆర్ ఇమేజికి భిన్నంగా చిత్రంలో చూపబడ్డారు.

1975లో వీరు దర్శకత్వం వహించిన సోగ్గాడు చిత్రం వీరికి మంచి పేరు తెచ్చిపెట్టింది. పల్లెటూరు నేపథ్యంలో శోభన్ బాబు హీరోగా డి.రామానాయుడు నిర్మించిన ఈ సినిమా గొప్ప విజయం సాధించి అనేక రికార్డులను సొంతం చేసుకొంది. శోభన్ బాబును "సోగ్గాడు శోభన్ బాబు" అని ఈ సినిమా తరువాత పిలువ సాగారు.

### హిందీ సినిమా రంగం
బాపయ్య దర్శకత్వంలో తెలుగులో ఘన విజయం సాధించిన సోగ్గాడు సినిమాను 1977లో  దిల్ దార్ పేరుతో హిందీ భాషలో అయన దర్శకత్వంలోనే  పునర్మించా రు. వీరి దర్శకత్వంలో1985 లో పాతాళ బైరవి తెలుగు సినిమాని హిందీలో  తీసారు. తరువాత వీరు దాదాపు 40 సినిమాలకు దర్శకత్వం చేసి బాలిహుడ్ లో అగ్ర దర్శకునిగా పేరు పొందారు. thumb|చట్టంతో పోరాటం

## చిత్రసమాహారం
### తెలుగు

* ద్రోహి (1970)
* మేమూ మనుషులమే (1973)
* ఊర్వశి (1974)
* ఎదురులేని మనిషి (1975)
* సోగ్గాడు (1975)
* గడుసు పిల్లోడు (1977)
* చరిత్ర హీనులు (1977)
* ఇంద్రధనుస్సు (1978)
* యుగపురుషుడు (1978)
* సాహసవంతుడు (1978)
* బుర్రిపాలెం బుల్లోడు (1979)
* మండే గుండెలు (1979)
* అగ్గిరవ్వ (1981)
* అగ్నిపూలు (1981)
* గురు శిష్యులు (1981)
* కలియుగ రాముడు (1982)
* నా దేశం (1982)
* నివురుగప్పిన నిప్పు (1982)
* ముందడుగు (1983)
* చట్టంతో పోరాటం (1985)
* జయం మనదే (1986)
* మకుటం లేని మహారాజు (1987)
* మా ఊరి మగాడు (1987)

### హిందీ

* దిల్‌దార్ (1977)
* దిల్ ఔర్ దీవార్ (1978)
* టక్కర్ (1980)
* బందిష్ (1980)
* సింధూర్ బనే జ్వాలా (1982)
* మవాలి (1983)
* ఘర్ ఏక్ మందిర్ (1984)
* మక్సద్ (1984)
* ఆజ్ కా దౌర్ (1985)
* పాతాళ్ భైరవి (1985)
* ఆగ్ ఔర్ షోలా (1986)
* మద్దత్ (1986)
* స్వర్గ్ సే సుందర్ (1986)
* హిమ్మత్ ఔర్ మెహనత్ (1987)
* మజాల్ (1987)
* మర్ద్ కీ జబాన్ (1987)
* కానూన్ కీ హత్‌కడీ (1988)
* చరణోం కీ సౌగంధ్ (1988)
* ప్యార్ కా మందిర్ (1988)
* వఖ్త్ కీ ఆవాజ్ (1988) 
* సోనే పే సుహాగా (1988)
* ఇజ్జత్‌దార్ (1989)
* సిక్కా (1989)
* ప్యార్ కా కర్జ్ (1990)
* ప్యార్ హువా చోరీ చోరీ (1991)
* ప్యార్ కా దేవతా (1991)
* కసక్ (1992)
* పర్దా హై పర్దా (1992)
* ఔలాద్ (1994)
* దియా ఔర్ తుఫాన్ (1995)

## మూలాలు

## బయటి లింకులు
* 
* profile of kovelamudi bapayya
* ఓపెన్ హార్ట్ విత్ ఆర్.కె. ABN న్యూస్ ఛానల్‌లో కె.బాపయ్యతో ఇంటర్వ్యూ

వర్గం:తెలుగు సినిమా దర్శకులు
వర్గం:కృష్ణా జిల్లా సినిమా దర్శకులు
ఈశ్వర్

**ఈశ్వర్** సినిమా 2002లో వచ్చిన యాక్షన్ రొమాన్స్ కామిడి ఎంటర్టైనర్. ప్రభాస్,  శ్రీదేవి విజయ్ కుమార్, రేవతి, శివకృష్ణ, బ్రహ్మానందం, గుండు హనుమంతరావు, ఎన్.జె. బిక్షు, డా. కోట్ల హనుమంతరావు తదితరులు ముఖ్యపాత్రాలలో నటించిన ఈ సినిమాకి జయంత్ సి పరాన్జి దర్శకత్వం వహించారు. నిర్మాత అశోక్ కుమార్. సంగీతం ఆర్. పి. పట్నాయక్. ప్రభాస్, శ్రీదేవి విజయ్ కుమార్ లకు ఇది మొదటి సినిమా.

## కథ
ఈశ్వర్ (ప్రభాస్) తల్లిలేని యువకుడు. దూల్ పేటలోని మురికివాడలో నివసిస్తుంటాడు. ఈశ్వర్ తండ్రి (శివ కృష్ణ) పొరుగు ప్రజల సహాయంతో గుడంబా (సారాయి) తయారు చేస్తుంటాడు. కళాశాలకు వెళుతున్న ఇందు (శ్రీదేవి) అందం చూసిన ఈశ్వర్ మొదటి చూపులోనే ప్రేమలో పడతాడు. 20 సంవత్సరాలుగా తన కోసం ఉన్న సుజాత (రేవతి) ను ఈశ్వర్ తండ్రి వివాహం చేసుకుంటాడు. ఈశ్వర్ సుజాతను ద్వేషిస్తుంటాడు. ఇందు తండ్రి స్థానిక ఎమ్మెల్యే (అశోక్ కుమార్) ఈశ్వర్ చంపాలని చూస్తుంటాడు. ఎవరు గెలిచారనే మిగతా కథ.

## నటవర్గం
* ఈశ్వర్ - ప్రభాస్
* ఇందు - శ్రీదేవి విజయ్ కుమార్
* బ్రహ్మాణుడు - బ్రహ్మానందం
* ఈశ్వర్ తల్లి - రేవతి
* ఈశ్వర్ తండ్రి - శివకృష్ణ
* ఇందు తండ్రి - అశోక్ కుమార్
* ఈశ్వర్ స్నేహితుడు-  డా. కోట్ల హనుమంతరావు
* ఈశ్వర్ స్నేహితుడు-  అదిరే అభి

## నిర్మాణం
దర్శకుడు జయంత్ సి. పరాంజీ మహేష్ బాబుతో టక్కరిదొంగ చేస్తున్న సమయంలో నిర్మాత కొల్లా అశోక్ కుమార్ కి తనతో ఒక సినిమా చేస్తానని మాట ఇచ్చాడు. ప్రేమ, యాక్షన్ కలబోసిన కథతో ఒక సినిమా తీయాలని అనుకున్నాడు. ఇందుకు సరిపడా కథానాయకుడి కోసం వెతుకుతుండగా కృష్ణంరాజు అన్న కొడుకైన ప్రభాస్ సత్యానంద్ దగ్గర నటనలో శిక్షణ తీసుకుంటున్నట్లు తెలిసింది. తాము అనుకుంటున్న మాస్ హీరో పాత్రకు ప్రభాస్ సరిపోతాడని భావించి అవకాశం ఇచ్చారు. మొదట్లో ప్రభాస్ శిక్షణ పూర్తి కాలేదని చెప్పినా, తాను నటించగలడని భరోసా ఇచ్చి మరీ ఈ సినిమాలోకి తీసుకున్నారు.

## పాటల జాబితా
కోటలోని రాణి, రచన: సిరివెన్నెల సీతారామశాస్త్రి , గానం రాజేష్ , ఉష, నిహాల్, లెనినా , కౌసల్య.

అమీర్ పేట, రచన: సిరివెన్నెల సీతారామశాస్త్రి, గానం.ఆర్ పి పట్నాయక్

ఓలమ్మో ఓలమ్మో, రచన: సిరివెన్నెల సీతారామశాస్త్రి గానం.ఆర్ పీ పట్నాయక్ , ఉష

గుండెలో వలవ , రచన:సిరివెన్నెల సీతారామశాస్త్రి గానం.రాజేష్, ఉష

ఇన్నాళ్ళు , రచన: సిరివెన్నెల సీతారామశాస్త్రి, గానం . రాజేష్, ఉష

దిందిరాన , రచన: సిరివెన్నెల సీతారామశాస్త్రి ,గానం.రాజేష్, ఉష

తిల్లాన థీమ్ మ్యూజిక్, గానం.ఆర్ పి పట్నాయక్ .

## మూలాలు

## బయటి లంకెలు
* 

వర్గం:2002 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:తెలుగు కుటుంబకథా సినిమాలు
వర్గం:ప్రభాస్ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:ఆర్. పి. పట్నాయక్ సినిమాలు
వర్గం:గుండు హనుమంతరావు నటించిన సినిమాలు
శ్రీదేవి విజయ్ కుమార్

**శ్రీదేవి విజయ్ కుమార్** (, (జననం. 29 అక్టోబరు 1986) భారతీయ సినిమా నటి. ఆమె 1992లో బాలనటిగా తమిళ సినిమా "రిక్షా మామ" ద్వారా చిత్రసీమకు పరిచయమయ్యారు. ఆమె తమిళం, తెలుగు, కన్నభాషా చిత్రాలలో నటిస్తున్నారు. 

## సినిమా జీవితం
శ్రీదేవి విజయ్ కుమార్  ప్రముఖ తమిళ సినిమా నటులైన విజయ్ కుమార్, మంజుల దంపతుల చిన్న కుమార్తె. ఆమెకు ముగ్గురు అక్కలు (కవిత, అనిత, వనిత, ప్రీతి), ఒక అన్నయ్య (అరుణ్ విజయ్) ఉన్నారు. ఆమె తన 9వ యేట నుండి తన పాఠశాల విద్యాభ్యాసాన్ని ఆపివేసారు. ఆమె తెలుగు సినిమా రుక్మిణి లో బాలనటిగా జీవితాన్ని ప్రారంభించారు. అందులో ప్రీత ప్రముఖ పాత్ర పోషించింది. ఆమె సినిమా కథానాయకిగా "కదల్ వైరస్" చిత్రం ద్వారా పరిచయమయ్యారు. ఆమె తెలుగు సినీ పరిశ్రమకు వచ్చిన తరువాత ప్రసిద్ధి చెందారు. ఆమె ఎ.వి.యం వారి "ప్రియమన తోజీ" చిత్రం ద్వారా మంచి నటిగా గుర్తింపు పొందారు.

## నటించిన చిత్రాలు

### టెలివిజన్

## మూలాలు

## ఇతర లింకులు
*
నరసింహ నంది

**నరసింహనంది** (జన్మనామం:నరసింహారెడ్డి)  భారతీయ సినిమా కథా రచయిత, దర్శకుడు, నిర్మాత, పాటల రచయిత. ఆయన ముఖ్యంగా తెలుగు చిత్రసీమలో సుపరిచితుడు.  2008 లో 1940 లో ఒక గ్రామం చిత్రానికి దర్శకత్వం చేసినందుకు గానూ ఆయన జాతీయ ఫిలిం పురస్కారం, నంది పురస్కారం పొందాడు.  2013 లో 60వ జాతీయ చిత్ర పురస్కారాలలో దక్షిణ విభాగం- 2 కు తన సేవలందించాడు.

## చిత్రాలు

## పురస్కారాలు
;జాతీయ ఫిలిం పురస్కారాలు
*జాతీయ ఫిలిం పురస్కారం (ఉత్తమ తెలుగు సినిమా దర్శకుడు - 1940 లో ఒక గ్రామం) (2008)

;నంది పురస్కారాలు
*సరోజినీ దేవి పురస్కారం (జాతీయ సమైక్యత పై చిత్రానికి దర్శకునిగా - 1940 లో ఒక గ్రామం ) (2008) 

## మూలాలు

## ఇతర లింకులు
*
జయంత్ సి పరాన్జీ

**జయంత్ సి. పరాంజీ** భారతీయ సినిమా దర్శకుడు. ప్రత్యేకంగా తెలుగు చిత్రపరిశ్రమకు చెందినవాడు. ఆయన ప్రీతీ జింటా , ఐశ్వర్య రాయ్, సోనాలీ బింద్రే, లీసా రాయ్, అంజలా జవేరీ, బిపాషా బసు వంటి బాలీవుడ్ తారలను తెలుగు చిత్రసీమకు పరిచయం చేసిన దర్శకుడు. ఆయన వివిధ కళాప్రక్రియలతో చిరంజీవి, అక్కినేని నాగార్జున, దగ్గుబాటి వెంకటేష్, నందమూరి బాలకృష్ణ వంటి నటుల చిత్రాలకు దర్శకత్వం వహించాడు.

## ప్రారంభ జీవితం
పరాంజీ కర్ణాటక రాష్ట్రంలోని కన్నడ మాట్లాడే కుటుంబంలో జన్మించాడు. ఆయన బెంగుళూరు లోని గాంధీనగర్ లో పెరిగాడు. ఆ ప్రాంతంలో అనేక మంది కన్నడ చిత్ర డిస్ట్రిబ్యూటర్స్ యొక్క కార్యాలయాలు ఉండేవి. ఆయన హైదరాబాదు లో స్థిరపడిన తరువాత ప్రసిద్ధమైన ఆంగ్ల నాటకాలకు దర్శకత్వం వహించాడు. తరువాత టెలివిజన్ లోని తెలుగు సీరియళ్లకు దర్శకత్వం చేసేవాడు. ఆయన దూరదర్శన్ లో ప్రసారితమైన తెనాలిరామ సీరియల్ ద్వారా ఖ్యాతి పొందాడు. ఖరీదైన సెట్లలో చిత్రీకరించిన ఈ సీరియల్ త్వరగా అగ్రస్థానాన్ని చేరుకుంది. ఆయన ఫీచర్ పిల్మ్స్  తిసే ముందు అడ్వర్‌టైజ్ మెంటు డాక్యుమెంటరీలను చిత్రికరించాడు. దర్శకేంద్రుడు కె.రాఘవేంద్ర రావు వద్ద అసిస్టెంట్ డైరెక్టర్ గానూ పని చేసిన అనుభవం ఉంది. ఆయన చిత్ర దర్శకునిగా దగ్గుబాటి వెంకటేష్ కథానాయకునిగా విడుదలైన ప్రేమించుకుందాం రా ద్వారా ప్రవేశించాడు.

## దర్శకత్వం వహించిన చిత్రాలు

## ఇతర లింకులు
*

## మూలాలు
కమలతో నా ప్రయాణం

***కమలతో నా ప్రయాణం*** 2014లో విడుదలైన తెలుగు సినిమా. 
## కథ
దేవరకొండ బాలగంగాధర్ తిలక్ రాసిన కథ “ఊరి చివరి ఇల్లు” ఆధారంగా 1949 ఒక గ్రామం చిత్రానికి జాతీయ అవార్డుతో పాటు నంది పురస్కారం అందుకున్న దర్శకుడు నరసింహ నంది రూపొందించిన చిత్రం “కమలతో నా ప్రయాణం”. 1950 నేపథ్యంలో జరిగే కథ ఇది. వేశ్య వృత్తిలో జీవించే కమల కథగా చిత్రం నడుస్తుంది. సత్యం (శివాజి) తన కుమార్తె కమల రాణికి కథ చెప్తూండగా సినిమా ప్రారంభమవుతుంది. అయోధ్యపురం శివార్లలలో ఉండే కమల (వేద శాస్త్రి అలియాస్ అర్చన) ఓ వేశ్య. తన మిత్రుడు ఆనందరావుకి సహాయం చేయటానికి బర్మా నుంచి వచ్చిన సత్యం వాతావరణం అనుకూలంగా లేకపోవటంతో కమల ఇంట్లో ఓ రాత్రి గడపాల్సి వస్తుంది. ఆ రాత్రి వారి మధ్య ఓ అందమైన బంధం ఏర్పడుతుంది. దీంతో కమలను తనతోపాటు తీసుకుని బర్మాలో పెళ్ళి చేసుకోవాలనుకుంటాడు. అయితే మళ్లీ ఆ ఆలోచనను తను విరమించుకోవడంతో, మళ్లీ కమల ఒంటరిగా మిగిలిపోతుంది

## విశేషాలు

## సాంకేతిక నిపుణుల వివరాలు
* మూలకథ - దేవరకొండ బాలగంగాధర తిలక్
* ఛాయాగ్రహణం - ఎస్.మురళీ మోహన్ రెడ్డి
* పాటలు - వనమాలి

## పురస్కారాలు

## మూలాలు

* సూర్య దినపత్రికలో వార్త
* ఫిల్మీ బీట్ వెబ్ పత్రికలో సమీక్ష
శ్రీ ఆంజనేయ చరిత్ర (1981 సినిమా)

శ్రీ ఆంజనేయ చరిత్ర 1981లో విడుదలయిన తెలుగు సినిమా. శబరి ఆర్ట్ పిక్చర్స్ పతాకంపై సామ్రాజ్య లక్ష్మి నిర్మించిన  ఈ సినిమాకు గంగా దర్శకత్వం వహించింది.  అర్జా జనార్థన్ రావు, రోజరామణి, రవి కుమార్ ప్రధాన తారాగణంగా నటించిన ఈ చిత్రానికి జె.వి.రాఘవులు, వి.దక్షిణామూర్తి లు సంగీతాన్నందించారు.

## తారాగణం
* అర్జా జనార్థన్ రావు
* రోజారమణి
* రవి కుమార్ 
* హరి 
* వెన్నిరాడై నిర్మల 
* సుకుమారి 
* జయమాలిని
* లీలా 
* జ్యోతిలక్ష్మి
* హలం 
* భీమరాజు 
* బాలన్ కె. నాయర్
* జోష్ ప్రకాష్ 
* లాలు అలెక్స్ 
* పవన్ బాబు

## సాంకేతిక వర్గం

* దర్శకత్వం: గంగా
* రన్‌టైమ్: 126 నిమి;
* స్టూడియో: శబరి ఆర్ట్ పిక్చర్స్
* నిర్మాత: సామ్రాజ్య లక్ష్మి
* విడుదల తేదీ: ఆగస్టు 22, 1981
* IMDb ID: 8836748
* సమర్పించినవారు: దేశూ వెంకట సుబ్బారావు
* సంగీత దర్శకుడు: జె.వి.రాఘవులు, వి.దక్షిణామూర్తి

## పాటలు
*  ఆనంద నిలయం నాట్యం అంగ భంగిమల వలె - పి.సుశీల, ఎస్.పి.శైలజ
* చరిత్ర నాయకా ఏలికా చేకోనరా నా కానుక - పి.సుశీల
* దినకరుని అంశతో అవతరించిన నీవే అంజనాదేవినే - ఎస్.పి.బాలసుబ్రహ్మణ్యం
* నదీశనాధా గంభీర నినద రమామణీ జనక రాత్నాకరా ( స్తుతి ) - 
* నాదామృతమౌ స్వరసంధానం శంకరాభరణం - ఎస్.పి.శైలజ
* రామ జయం శ్రీరామా జయం రామపదా౦భుజమే - 
* రామ రామ రామా లోకాభి రామా - ఎస్.పి.బాలసుబ్రహ్మణ్యం
* వలచి భామలు వచ్చారు వనమాలికలే తెచ్చారు - పి.సుశీల బృందం

## మూలాలు

## బాహ్య లంకెలు

* 

వర్గం:హలం నటించిన సినిమాలు
వర్గం:రోజారమణి నటించిన సినిమాలు
వర్గం:జె.వి.రాఘవులు సంగీతం అందించిన సినిమాలు
టక్కరి దొంగ

**టక్కరి దొంగ**  2002 లో తెలుగు చలనచిత్రం. ఇది జయంత్ పరాంజీ చే దర్శకత్వంలో మహేష్ బాబు, లీసారాయ్, బిపాషా బసు ముఖ్య తారాగణంగా చిత్రీకరించబడిన కామెడీ చిత్రం. ఈ చిత్రం హిందీ భాషలో "చోరోం కా చోర్" గానూ, తమిళ భాషలో "వెట్రి వీరన్" గాను విడుదలైంది.
## నటీనటులు
* మహేష్ బాబు
* లిసా రే
* బిపాషా బసు
* రాహుల్ దేవ్ - శాకిల్
* మౌసుమి సాహా - సునీతా
* తనికెళ్ళ భరణి
* సూర్య
* రాజు
* అశోక్ కుమార్ 
* రాజసింహ 
* కృష్ణ(స్పెషల్ అప్పియరెన్స్)
* ఆర్.కె.

## సాంకేతిక వర్గం
* రచన: పి. సత్యానంద్ 
* మాటలు: సత్యానంద్
* పాటలు: చంద్రబోస్, కులశేఖర్, వెన్నెలకంటి, భువనచంద్ర 
* నేపథ్య గానం: శంకర్ మహదేవన్, కె.కె, ఉష, ప్రసన్న, కల్పన, టిప్పు, ఎస్ పి బాలసుబ్రహ్మణ్యం, ఎస్ పి బి.చరణ్ 
* సంగీతం: మణిశర్మ
* ఛాయాగ్రహణం: జయనన్ విన్సెంట్
* కూర్పు: మార్తాండ్ కె.వెంకటేష్
* నృత్యాలు: సరోజ్ ఖాన్, రాజు సుందరం, ప్రసన్న రాజశేఖర్
* స్టంట్స్: విజయన్
* నిర్మాత - దర్శకత్వం: జయంత్ సి పరాన్జీ 
* విడుదల:16:01:2002.

## కథ
ఈ చిత్రంలో శక (రాహుల్ దేవ్) తన స్వంత సోదరుని వీరూదాదా అనే వ్యక్తి తెలుసుకొనుటకు గాను సమాచారం సేకరించే నిమిత్తం చంపుతాడు. ఎన్‌కౌంటర్ లో వీరుదాదా (అశోక్ కుమార్) కొండపై నుండి నదిలోకి దూకుతాడు. 18 సంవత్సరాల తరువాత, ఒక కాలు లేకుండా వచ్చి బ్యాంకులను కొల్లగొట్టే ఆకతాయి దొంగగా ఉన్న రాజా (మహేష్ బాబు) కు సమాచారం అందిస్తాడు. రాజా వీరుదాదాకు  50% వాటా యిస్తాడు. 
## పాటలు

## పురస్కారాలు

## మూలాలు

వర్గం:ఘట్టమనేని మహేశ్ ‌బాబు సినిమాలు
నడింపల్లి కృష్ణంరాజు

**నడింపల్లి కృష్ణంరాజు** ప్రముఖ తెలుగు చలనచిత్ర నిర్మాత. ఇతడు **నవతా కృష్ణంరాజు**గా ప్రసిద్ధుడు. ఇతడు తూర్పుగోదావరి జిల్లా, అమలాపురం మండలానికి చెందిన వన్నె చింతలపూడి గ్రామంలో ఒక సంపన్న భూస్వాముల కుటుంబంలో జన్మించాడు. ఇతడు ఏలూరులో డిగ్రీ చేశాడు. హైస్కూలులో చదువుతున్నప్పుడే ఇతనికి సాహిత్యం పట్ల అభిరుచి ఏర్పడింది. ఎం.ఎన్.రాయ్, రస్సెల్ ల తాత్విక చింతనను అలవరచుకుని అభ్యుదయవాదిగా గుర్తింపు పొందాడు. ఇతడు సినిమా రంగంలో ప్రవేశించే ముందు అమలాపురంలో సిమెంట్, ఎరువులు, ముడి ఇనుము వ్యాపారం చేశాడు. కొన్నాళ్ళు విశాఖపట్టణంలో కాంట్రాక్టు వ్యాపారం చేశాడు. 
## సినిమా రంగం
ఇతడు మొదట 1964లో మంచి మనిషి సినిమాకు భాగస్వామిగా చిత్రరంగంలో ప్రవేశించాడు. నవతా ఆర్ట్ పిక్చర్స్ అనే సంస్థకు మేనేజింగ్ డైరెక్టర్ర్‌గా ఉంటూ పలు సినిమాలు నిర్మించాడు. ఈ సంస్థ పేరు మీదుగా ఇతని పేరు నవతా కృష్ణంరాజుగా స్థిరపడిపోయింది. ఇతడు స్తోమత, దక్షత, పథకం, పద్దతీ ఉన్న నిర్మాతగా పేరుగడించాడు. అమెరికా అమ్మాయి, పంతులమ్మ, ఇంటింటి రామాయణం వంటి చిత్రాలను తీసి అభిరుచి కలిగిన నిర్మాతగా పేరు సంపాదించుకున్నాడు నవత కృష్ణంరాజు. ఆయన ఇ.వి.వి.సత్యన్నారాయణను కనకాల దేవదాసు క్రింద ఓ ఇంటి భాగోతం సినిమాకు సహాయదర్శకునిగా అవకాశం ఇప్పించాడు.

ఇతడు నిర్మించిన కొన్ని సినిమాల జాబితా:
* త్యాగయ్య
* జమీందార్ గారి అమ్మాయి
* అమెరికా అమ్మాయి
* పంతులమ్మ
* ఇంటింటి రామాయణం
* ఓ ఇంటి భాగోతం
* నాలుగు స్తంభాలాట

## మూలాలు

## ఇతర లింకులు
* 

వర్గం:తెలుగు సినిమా నిర్మాతలు
వర్గం:తూర్పు గోదావరి జిల్లా సినిమా నిర్మాతలు
మైసూరులో దసరా ఉత్సవాలు

కుడి|thumb|200x200px|మైసూరులో దసరా ఉత్సవాల సమయంలో జరిగే ఊరేగింపు
**[[మైసూరు]]లో జరిగే దసరా ఉత్సవాలు** కర్ణాటక రాష్ట్ర పండుగ (నదహబ్బ). ఈ నవరాత్రి ఉత్సవాలు విజయదశమితో కలిపి పదిరోజులు వరుసగా జరుపుకుంటారు. ఎక్కువగా దసరా పండుగ సెప్టెంబరు, అక్టోబరు నెలల్లో వస్తుంది. హిందూ పురాణాలను అనుసరించి విజయదశమి చెడుపై మంచి విజయానికి సంకేతంగా జరుపుకుంటారు. తొమ్మిదిరోజులు వివిధ అవతారాల్లో మహిషాసురుని సేనలను నాశనం చేసిన పరాశక్తి తొమ్మిదోరోజున మహిషాసురుణ్ణి సంహరించింది. ఆ  విజయానికి సూచనగా ఆ తరువాతిరోజు విజయదశమిగా పండుగ జరుపుకుంటారు ప్రజలు. మైసూరులోని అమ్మవారి పేరు చాముండేశ్వరీదేవి. మైసూరు దసరా ఉత్సవాలకు వందల ఏళ్ళ చరిత్ర ఉంది. ఈ పదిరోజులు జరిగే, పూజలు, ఉత్సవాలు, ఊరేగింపులు దేశంలోని పర్యాటకులనే కాక, విదేశీయులనూ ఆకట్టుకోవడం విశేషం. ఈ ఉత్సవాలు చూసేందుకు ప్రతీ ఏడూ లక్షల సంఖ్యలో పర్యాటకులు మైసూరు వస్తూంటారు. 2010 నాటికి  ఈ ఉత్సవాలు మొదలుపెట్టి 400 ఏళ్ళు అయ్యాయి.

## పండుగ విశేషాలు
[కుడి|thumb|200x200px|దీపకాంతుల్లో వెలిగిపో తున్న  [మైసూరు ప్యాలెస్.  (ఇందులోనే  దసరా  ఉత్సవాలు నిర్వహిస్తారు.)]]
15వ శతాబ్దంలో విజయనగర రాజులు
దసరా ఉత్సవాలు నిర్వహించడం ప్రారంభించారు. దీనికి మనకు చారిత్రక ఆధారులు కూడా లభిస్తున్నాయి. పర్షియాకు చెందిన రాయబారి అబ్దుర్ రజాక్ తన పుస్తకం మట్లా-ఉస్-సదైన్ వా మజ్మా-ఉల్-బహ్రెయిన్  అనే పుస్తకంలో విజయనగర సామ్రాజ్యంలో రాజులు జరిపిస్తున్న దసరా ఉత్సవాల గురించి రాసుకున్నారు. ఈ పుస్తకంలో 1304-1470 వరకు ఆయనకు తెలిసిన ప్రపంచ చరిత్ర గురించి రాశారు. అలా మనకు 15వ శతాబ్దం కన్నా ముందే దసరా ఉత్సవాలు ఘనంగా జరిగేవని తెలుస్తుంది.

విజయనగర సామ్రాజ్య పతనం తరువాత మైసూరు రాజులైన ఉడయార్లు మైసూరుకు దగ్గర్లో ఉన్న శ్రీరంగపట్నలో దసరా ఉత్సవాలు ప్రారంభించారు. రాజా ఉడయార్ I (1578-1617) 1610లో ఈ ఉత్సవాలను మొదలుపెట్టారు. ఈ పదిరోజులూ మైసూరు ప్యాలెస్, చాముండీ కొండ దీప కాంతుల్లో వెలిగిపోతుంది. ఈ రెండూ చూడటనాకి కూడా పర్యాటకులు ఎంతో ఉత్సాహం చూపిస్తుంటారు. 1805లో కృష్ణరాజ ఉడయార్ III సమయం నుండి దసరా సమయంలో మైసూరు ప్యాలస్ లో ప్రత్యేక రాజదర్బారు నిర్వహించడం మొదలుపెట్టారు. ఆ తరువాత అది ఆచారంగా మారిపోయింది. ఈ దర్బారులో రాజబంధువులు, రాజకుటుంబాలు, అతిథులు, అధికారులు, ప్రజలు తదితరులు పాల్గొనేవారు. 2013 డిసెంబరులో శ్రీకంఠ ఉడయారు చనిపోయేంతవరకూ ఈ ఆచారం కొనసాగుతూ వచ్చింది. కానీ ఆయన మరణానంతరం బంగారపు రాజసింహాసనంపై, రాచఖడ్గం అయిన "పట్టడ కత్తి"ని ఉంచి ఈ దర్బారు నిర్వహిస్తున్నారు. నవరాత్రుల్లో తొమ్మిదో రోజైన మహర్నవమి నాడు ఈ రాచఖడ్గాన్ని ఏనుగులు, గుర్రాలు, ఒంటెలతో కలిపి ఊరేగింపుగా తీసుకువచ్చి, పూజలు చేస్తారు.

## మూలాలు

వర్గం:కర్ణాటక
వర్గం:పండుగలు
వర్గం:ఏనుగులు
రాఘవేంద్ర

**రాఘవేంద్ర** 2003లో సురేష్ కృష్ణ దర్శకత్వంలో వచ్చిన సినిమా. ప్రభాస్, అన్షు, శ్వేతా అగర్వాల్ నటించిన ఈ చిత్రంలో సిమ్రాన్ ప్రత్యేక పాటలో నటించింది. ఈ చిత్రానికి మణిశర్మ సంగీతం అందించారు. ఇది బాక్సాఫీస్ వద్ద యావరేజ్ గా నిలిచింది. ఈ సినిమా హిందీ (సన్యాసి: ది వారియర్ సెయింట్), మలయాళం (శక్తి) భాషలలోకి అనువదించబడింది. అంతేకాకుండా సురేష్ కృష్ణ దర్శకత్వంలో హిందీలోకి రాకీ: ది రెబెల్ గా రీమేక్ చేయబడింది.

## నటవర్గం
* ప్రభాస్
* అన్షు
* శ్వేతా అగర్వాల్
* మాగంటి మురళీమోహన్
* ప్రభ
* బ్రహ్మానందం
* ఆనందరాజ్
* సిమ్రాన్ (ప్రత్యేక పాటలో)
* రమాప్రభ
* మోహన్ రాజ్

## పాటలు
ఈ సినిమాలో 6 పాటలు ఉన్నాయి. వీటికి మణిశర్మ సంగీతం అందించాడు.

# అడుగులోన అడుగు (4:47) - గానం: మల్లికార్జున్, గోపిక పూర్ణిమ , రచన: వేటూరి సుందర రామమూర్తి 
# బూతులు తిట్టకురా (4:23) - గానం: మనో, రచన: వెన్నెలకంటి రాజేశ్వర ప్రసాద్ 
# కలకత్తా పానేసినా చూసుకో (4:53) - గానం: శంకర్ మహదేవన్, కె. ఎస్. చిత్ర , రచన: సుద్దాల అశోక్ తేజ.
# నమ్మిన నెమ్మది (5:32) - గానం: శ్రేయ ఘోషాల్, కల్పనా రాఘవేంద్ర ,రచన: వేటూరి సుందర రామమూర్తి 
# నీ స్టైలే నాకిష్టం (5:10) - హరీష్ రాఘవేంద్ర,సుజాత , రచన: సుద్దాల అశోక్ తేజ 
# సరిగమపదనిస (4:49) - కార్తీక్, కల్పనా రాఘవేంద్ర, ప్రేమ్ అమరెన్ , వేటూరి సుందర రామమూర్తి.

## మూలాలు

## ఇతర లంకెలు
*

వర్గం:2003 తెలుగు సినిమాలు
వర్గం:ప్రభాస్ నటించిన సినిమాలు
వర్గం:మురళీమోహన్ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:రమాప్రభ నటించిన సినిమాలు